कम लागत और उच्च क्वालिटी के उत्पाद करने होंगे तैयार : शर्मा
उदयपुर| अमरीका,यूरोपीय देश, चीन, जापान आदि देशों में आधुनिक तकनीक से कम समय और कम लागत में उत्कृष्ट क्वालिटी के उत्पादों तैयार हो रहे हैं। अंतरराष्ट्रीय बाजार में निर्यात के लिए देश के उद्योगों को भी नई तकनीक और कुशल मैन पावर के माध्यम से कम लागत और ऊंची क्वालिटी के प्रोडक्ट तैयार करने होंगे। केंद्र सरकार इसके लिए एमएसएमई क्षेत्र के उद्योगों को हर संभव मदद देने को तैयार है। जेड सर्टिफिकेशन पर यूसीसीआई में बुधवार को सेमिनार में एमएसएमई मंत्रालय और नेशनल बोर्ड आॅफ क्वालिटी प्रमोशन के अधिकारी सुशील शर्मा ने यह जानकारी दी। इसमें करीब 75 उद्यमी शामिल हुए। मुख्य अतिथि गिट्स के प्रिंसिपल प्रो. केएल सेठ ने गुजरात माॅडल पर इंडस्ट्री इंस्टीट्यूट संकुल बनाने की जरूरत पर बल दिया। सेठ ने उद्यमियों को सुझाव दिया कि उद्योग जगत अपनी कार्य कुशलता बढ़ाने के लिए इंजीनियरिंग और मैनेजमेंट के उच्च शिक्षण संस्थानों के युवाओं को अधिक से अधिक संख्या में इंडस्ट्री से जोड़ने का प्रयास करें। गिट्स के ट्रेनिंग और प्लेसमेंट ऑॅफिसर अरविंद सिंह पेमावत ने भी विचार रखे। इससे पहले अध्यक्ष वीपी राठी ने बताया कि मार्बल उद्यमियों को जेड सर्टिफिकेशन स्कीम के बारे में जानकारी देने के लिए गुरुवार को चित्रकूट नगर स्थित मार्बल भवन में सेमिनार किया जाएगा।
मानद महासचिव जतिन नागौरी भी मौजूद रहे।
उदयपुर. यूसीसीआईमें सेमीनार में उपस्थित पदाधिकारी।
hin_Deva hin_Deva awa_Deva hin_Deva